Pep Guardiola. Josep „Pep“ Guardiola Sala (1971-yil 18-yanvarda tugʻilgan) – ispaniyalik professional futbol murabbiyi va sobiq futbolchi, hozirda Angliya Premier Ligasining Manchester City klubi bosh murabbiyi. Guardiola ikki marta qitʼa treblini qoʻlga kiritgan yagona murabbiy, UEFA Chempionlar Ligasida gʻalaba qozongan eng yosh murabbiy, shuningdek, La Liga, Bundesliga va Premyer-ligada eng koʻp ketma-ket gʻalaba qozongan liga oʻyinlari boʻyicha rekordlarga ega. U barcha davrlarning eng buyuk murabbiylaridan biri hisoblanadi . Guardiola futbolchilik faoliayti davomida yarim himoyachi sifatida oʻynagan. U oʻz faoliyatining asosiy qismini Barselonada oʻtkazgan. 1992-yilda klubning birinchi Yevropa kubogini va 1991-yildan 1994-yilgacha ketma-ket toʻrtta Ispaniya chempionligini qoʻlga kiritgan Johan Cruyffning "Orzular jamoasi" tarkibida oʻynadi. U 1997-yildan 2001-yilgacha "Barselona "ni tark etgunga qadar jamoa sardori boʻlgan. Keyinchalik Guardiola Italiyaning „Brescia“ va „Roma“, Qatarning „Al-Ahli“ va Meksikaning „Dorados“ klublarida foaoliyat olib bordi. U Ispaniya terma jamoasi safida 47 marta maydonga tushgan. Shuningdek Kataloniya terma jamoasi safida ham bir qancha oʻrtoqlik oʻyinlari oʻtkazgan. Guardiola bir muddat futbolda tanaffus qilib 2013-yildan Bavariya murabbiysi sifatida faoliyatini boshladi va har uch mavsumda Bundesligada gʻolib chiqdi. U 2016-yilda Bavariyani tark etib, „Manchester City“ga oʻtdi va ikkinchi mavsumda klubni Premyer-liga chempionligiga olib keldi. Jamoa bir mavsumda 100 ochkoni qoʻlga kiritib koʻplab mahalliy rekordlarni yangiladi. U „City“ni 2018-19-yilda mahalliy treblga, 2020-21- dagi ilk Chempionlar Ligasi finaliga va 2022-23-yilgi Chempionlar Ligasi chempionligiga olib keldi. Guardiola, FIFA klublar oʻrtasidagi jahon chempionatida eng koʻp gʻalaba qozongan murabbiy sanaladi. U „City“, "Barselona " va „Bavariya“ni boshqarib, toʻrt marta kubokni qoʻlga kiritdi. „Manchester City“ Guardiola boshqaruvida bir yilida beshta sovrin yutgan birinchi ingliz klubiga aylangan. Oʻyinchi sifatida faoliyatini tugatgandan soʻng, Guardiola qisqa vaqt ichida „Barselona B“ni boshqardi va u bilan Tercera División chempionligini qoʻlga kiritdi. U 2008-yildan esa asosiy jamoani boshqara boshladi. Oʻzining birinchi mavsumida "Barselona „ni La Liga, Ispaniya kubogi va UEFA Chempionlar ligasining qitʼa trebliga olib chiqdi va musobaqada gʻalaba qozongan eng yosh murabbiyga aylandi. U 2010-2011-yilgi mavsumda klubni yana bir La Liga va Chempionlar Ligasi dubliga olib chiqqanidan keyin 2011-yilda FIFA tomonidan "“Jahonning eng yaxshi murabbiyi"" deb topildi. Guardiola "Barselona "dagi toʻrt yillik faoliyatini 2012-yilda 14 sovrin bilan yakunlagan. Bu klub tarixida rekord sanaladi. Dastlabki yillar. Josep Guardiola 1971-yil 18-yanvarda Kataloniyaning Sanpedor shahridagi Sant-Josep klinikasida tugʻilgan. Uning ota-onasi Valenti va Dolors. U ikki singlisi Francheska va Olga va ukasi Pere bilan birga oʻsgan. Oʻrta maktabni tugatgandan soʻng Guardiola FC Barselona universitetida yurisprudensiyani oʻrgandi. Biroq, universitetda oʻqish va „Barselona“ futbol klubidagi karerasi natija bermadi va vaqt taqchilligi tufayli u atigi bir yil oʻqib, oʻqishni tugatdi. U futbol bilan mahalliy „Ximnastik De Manresa“ oʻsmirlar klubida shugʻullanishni boshlagan. Sovrinlar. Oʻyinchi. Barselona B Barselona Ispaniya U23 Individual Murabbiy. Barselona Bayern Munich Manchester City Individual Eslatmalar.